o
Tervetuloa ohjelmaan, tohtori Mitch Glaser. - Shalom!
Olet kirjoittanut kirjan "Jesaja 53 selityksin".
Sen mukaan Jesaja 53 muuttaa ihmisen elämän.
Mikä Jesaja 53:ssa on niin merkittävää?
Jes. 53 on Raamatun mahtavimpia lukuja.
Se kirjoitettiin 700 eKr.
Se kuvailee Jeesusta sekä Hänen kuolemaansa ja ylösnousemusta.
Se on kaikki profetiaa.
Sen avulla voi voimallisesti selittää juutalaisille -
ja myös muille Jeesuksen ristintyötä.
Se laskee perustuksen evankeliumille, hyvälle sanomalle.
Jeesus kuoli syntiemme puolesta ja nousi ylös Kirjoitusten mukaisesti.
Kun Hän tulee Vapahtajaksemme, elämämme muuttuu.
Kirjaan on tiivistetty evankeliointikampanja, -
joka on ollut käynnissä USA:ssa ja joka menee nyt Israeliin.
Sen on tarkoitus tavoittaa kaikki maailman juutalaiset -
ja kertoa heille Jeesuksesta Messiaasta.
Miten juutalaiset perinteisesti tulkitsevat Jes. 53:n?
He ovat perinteisesti tulkinneet, -
että Jes. 53:n Herran palvelija, jonka me tunnemme Jeesuksena, -
on Israelin kansa.
Tulkinta ei ole hullumpi.
Sille, kuten monille muillekin selityksille, on hyvät perustelut.
Jes. 42 - 53:ssa on neljä "palvelijan laulua", -
Jes. 42, Jes. 49, Jes. 50 ja Jes. 52 - 53.
Jesaja ei tehnyt luku- ja jaejakoa.
Hän kirjoitti yhden pitkän käärön.
Palvelijan lauluista osa viittaa Israeliin.
Osa viittaa henkilöön, jonka me uskomme olevan Jeesus.
Juutalaiset uskovat, että ne kaikki viittaavat Israelin kansaan.
Ongelma on se, että Jes. 53:n kieli on hyvin yksityiskohtaista.
Se ei mitenkään voi tarkoittaa Israelin kansaa.
Jakeessa 8 sanotaan: "Hänet temmattiin pois elävien maasta."
"Minun kansani rikkomusten tähden kohtasi rangaistus Häntä."
Israelia ei voinut temmata pois maasta Israelin syntien takia.
Tarvittiin jotakuta henkilöä, ja uskomme Hänen olevan Jeesus.
Aina kun juutalaisen kanssa väittelee tai keskustelee, -
täytyy aina pysyä rakkaudessa.
Onko tämä Chosen People Ministries -järjestön päätarkoitus?
Jes. 53 ei ole päätarkoitus, -
mutta se heijastaa sydäntämme.
Haluamme tavoittaa juutalaiset juutalaisella tavalla.
Jesaja oli suuri juutalainen profeetta.
Juutalaisista suuri osa uskoo, ettei Jeesus ole juutalainen.
He uskovat, että kristinusko on pakanoiden kehittämä uskonto.
Isovanhempani tulivat Amerikkaan Minskistä Valko-Venäjältä.
He pakenivat juutalaisvainoja.
Juutalaiset uskoivat, että vainojen takana olivat kristityt.
Sain kuulla jo varhain, etteivät kristityt pidä juutalaisista.
Evankeliumia pidettiin juutalaisille vihamielisenä.
Se opetetaan juutalaisille jo varhain lapsuudessa.
Järjestömme toimii 17 maassa.
Pyrimme tekemään evankeliumista helposti lähestyttävän juutalaisille.
Rohkaisemme pakanakristittyjä tekemään samoin.
Pitäisikö juutalaisen saada kuulla Jeesuksesta toiselta juutalaiselta?
Ei. Tarvitaan kumpaakin.
Kun pakanakristitty osoittaa rakkautta juutalaiselle, -
se on yllätys juutalaiselle.
Juutalainen odottaa, että pakana- kristitty tekee niin kuin aina:
vainoaa juutalaisia.
Kun pakanakristitty rakastaa juutalaista ja Israelin Jumalaa, -
se on voimallista.
Juutalainen uskova voi olla hieman suorempi.
Juutalaisella ei ole muuta vaihtoehtoa.
En voi vastata muuta, jos uskoani kysytään.
Voin vain todeta uskovani Jeesukseen. Se voi loukata.
Ihanteellinen tilanne on kumppanuus, -
jossa pakanakristitty lämmittää juutalaisen rakkaudellaan -
ja sitten juutalaisuskova puhuu suoraan.
Sanoit, että juutalaisilla voi olla huonoja kokemuksia kristityistä.
Millaisia muita haasteita tulee, -
kun haluaa kertoa juutalaiselle Jeesuksesta?
Tärkein haaste on sosiaalis- kulttuuris-historiallinen.
Juutalaiset eivät usko Jeesukseen.
Siitä on vaikea päästä yli, mutta pääsinhän minäkin.
On myös isoja teologisia kysymyksiä.
Jeesuksen syntyminen lihaksi on hyvin vieras ajatus juutalaiselle.
Juutalaiset eivät myöskään ymmärrä Jumalan kolminaisuutta.
He luulevat, että kristityt uskovat kolmeen Jumalaan.
Ne ovat tärkeitä teologisia kysymyksiä.
Juutalaiset sanovat myös, ettei tarvita välimiestä.
Juutalaisilla on liitto Jumalan kanssa.
He väittävät, etteivät he tarvitse syntien sovittajaa -
ja että katumus ja hyvät teot sovittavat heidän syntinsä.
Siihen löytyy vastaus Tanakista, Vanhasta testamentista.
Heprealaisissa Kirjoituksissa, Jes. 9:6-7:ssä sanotaan, -
että Messias olisi osa jumaluutta.
Mm. Sakarja 12:10:ssä puhutaan Jumalan kolminaisuudesta.
"Tehkäämme ihminen omaksi kuvaksemme."
Rabbit selittävät, että Jumala puhui siinä enkeleille.
Jes. 53:ssa käsitellään sitä, että tarvitsemme syntien sovittajaa.
Esimerkiksi 5. Moos. 18:ssa on hienoja profetioita -
suuresta profeetasta ja hänen tottelemisestaan.
Mitä tapahtuu, kun juutalainen ottaa vastaan Jeesuksen?
Pysyykö hän juutalaisena?
On tärkeää vahvistaa juutalaista identiteettiä Jeesuksessa.
Jos kiellämme uskoontulleilta juutalaisen identiteetin, -
ravitsemme väitettä kristinuskon vieraudesta.
Pakanauskovan on tärkeä vahvistaa -
juutalaisuskovan juutalaista identiteettiä.
Itse koin sen hyödyllisenä.
Sanoit kokeneesi joitakin teologisia haasteita.
Miten pääsit niistä yli?
Se ei ollut helppoa.
Kaksi juutalaista ystävääni tulivat Jeesuksen uskoon.
Olin silloin 18-vuotias.
Olitko kuullut Jeesuksesta? - En mitään hyvää.
Kasvoin juutalaisessa getossa New Yorkissa.
Tunsin joitakuita katolisia.
En ollut ikinä tietääkseni tavannut uudestisyntynyttä kristittyä.
Minua haukuttiin lapsena Kristuksen tappajaksi.
Kuulin sitä jopa New Yorkissa.
Kun ystäväni tulivat uskoon, pidin heitä hulluina.
Näin, miten heidän elämänsä muuttui.
He kehottivat minua lukemaan Raamattua.
En tiennyt, että Uusi testamentti oli juutalaisten kirjoittama.
Juutalaiset eivät tiedä, että pakanakristityt lukevat VT:a.
He luulevat, että kristityt lukevat Uutta testamenttia -
ja että juutalaiset lukevat Raamattua eli Vanhaa testamenttia.
Raamattu on kuitenkin yksi.
Aloin lukea Raamattuani, Vanhaa testamenttia. Pidin siitä.
Kotini oli ortodoksijuutalainen, -
mutta hylkäsin uskonnollisen kasvatuksen nuoruusvuosina.
Oli jännä lukea Daavidista ja Aabrahamista.
Sain nähdä, miten ystävieni elämä muuttui.
Se kertoi, että Jumala on elävä ja aktiivinen.
Näin, miten Jumala toimi heidän elämässään.
Näin, miten Hän toimi Daavidin, Aabrahamin ja Mooseksen elämässä.
Sanoin: "Jumala, jos olet todella olemassa," -
"näytä, miten pääsen luoksesi."
Sinä iltana löysin Uuden testamentin puhelinkopista -
keskellä punapuumetsää Kaliforniassa leirintäalueella.
Sitä tapahtuu koko ajan.
Luin Uuden testamentin. Se oli moderni käännös.
Sen oli julkaissut Good News for Modern Man -raamattusäätiö.
Luin sen parina, kolmena iltana. Uskoin, että Jeesus on Messias.
Otin Hänet vastaan Vapahtajana. Siitä on lähes 42 vuotta.
Sanan voima puhui sydämellesi.
Kaikkien kokemusten jälkeen, -
ja ennen sitä elämässäni oli jo tapahtunut monia ihmeitä, -
Jumala johti minut lopulta Sanansa ääreen. Siellä näin Jeesuksen.
Ensimmäinen järkytys oli huomata, Jeesus oli juutalainen.
En ollut tullut ajatelleeksi sitä. Kuvissa Hän ei näytä juutalaiselta.
Hänellä on vaaleat hiukset. - Hän näyttää suomalaiselta.
Anteeksi. - Ei se mitään.
Oli hämmästyttävää todeta, että Hän oli juutalainen.
Luulin, että väittelen pakanakristittyjä vastaan -
ja että he yrittävät ujuttaa minulle jotakin vierasta.
Yhtäkkiä tajusin, että Hänkin oli juutalainen.
Yhtäkkiä väittelyssä olikin kaksi juutalaista.
Onneksi minä hävisin.
Miten se muutti elämäsi?
Miten se muutti käsityksesi Raamatusta tai arkipäiväsi?
Se muutti kaiken.
Käytin huumeita säännöllisesti, kuten monet ikäiseni nuoret.
Uskoontuloni jälkeen en enää koskenut huumeisiin.
Tiedän, miten toiset joutuvat kamppailemaan, -
mutta Jumala tiesi, miten heikko olen. Hän otti kaiken pois.
Hän muutti elämäni monin tavoin moraalisesti ja eettisesti.
Hän muutti ajattelutapani. Hän puhui Raamatusta.
Hän käski kertoa muillekin kokemuksestani.
Minun piti kertoa asiasta perheelleni. Se ei ollut helppoa.
Hän muutti kaiken.
Mitä juutalaiselle tapahtuu, kun hän ottaa Jeesuksen vastaan Messiaana?
Sanoit, ettei hänestä tule kristitty.
Se riippuu siitä, miten "kristitty" määritellään.
Minulle "kristitty" merkitsee Kristuksen seuraajaa.
Hepreassa käytetään sanaa "Messias".
"Messiaaninen juutalainen" tarkoittaa juutalaiskristittyä.
Kaikki juutalaiset eivät pidä siitä, että heitä kutsutaan kristityiksi, -
koska se vihjaa, etteivät he enää ole juutalaisia.
Minut tuntevat ymmärtävät, että olen yhä juutalainen.
Jos juutalainen kutsuu minua kristityksi, -
hän pitää minua luopiona.
Juutalaisuskovana ja -kristittynä, messiaanisena juutalaisena, -
koin valtavan yllätyksen.
Se teki minusta paremman juutalaisen.
Se sai minut rakastamaan juutalaista perintöäni entistä enemmän.
Ymmärsin paremmin Israelin Jumalaa, Messiasta ja Raamattua.
Käsitin olevani osa Israelin kansaa. Israel on Luvattu maa.
Juutalaisten juhlapäivien merkitys syveni.
Kun Jeesus asetetaan keskipisteeksi, kaikki herää eloon.
Kaikki avautuu uudella tavalla.
Siksi puhutaan "kokonaisesta juutalaisesta".
Sitä ei nykyään juurikaan käytetä, -
sillä se saattaa ihmiset eriarvoiseen asemaan.
Se ei ole tahdikasta.
Jeesus täyttää kaiken, minkä Jumala lupasi juutalaisille.
Jeesuksen vastaanottaminen ei ole juutalaisuuden loppu, -
se on monelle vasta alkua.
Olet yhä osa valittua kansaa. - Kahdesti valittu.
Juutalaisten yhteisöjen side on vahva.
Kun juutalainen löytää Messiaan, menettääkö hän perheensä?
Mitä sinulle tapahtui, kun kerroit uskoontulostasi?
Perheeni käsitykset olivat peräisin Itä-Euroopasta.
Venäjällä ja Puolassa oli n. 12 milj. juutalaista ennen holokaustia.
Se oli juutalaisen elämän keskus.
Siellä oli ollut juutalaisasutusta keskiajalta asti.
Käsitykset kristityistä ja Jeesuksesta eivät olleet hyviä.
Nk. kristityt kohtelivat juutalaisia huonosti.
Juutalainen yhteisö ei pitänyt kristinuskosta, -
sillä kristinusko kohteli juutalaisia niin huonosti.
Kun joku ilmoittaa synagogassa tai kotonaan uskovansa Jeesukseen, -
kaikki pitävät häntä petturina.
Ellei ymmärrä taustaa, ei ymmärrä, mistä reaktio tulee.
Äitini vanhemmat olivat ortodoksijuutalaisia.
He pakenivat Valko-Venäjältä kristittyjen harjoittamia vainoja.
Kun ilmoitin uskovani Jeesukseen, -
isovanhempani eivät enää suostuneet puhumaan minulle.
Äidinkin oli vaikea ymmärtää, miten saatoin tehdä niin.
Se oli heistä käsittämätöntä.
Isäni oli maallistuneempi. Hänellekin se oli vaikeaa.
Aika kuitenkin parantaa.
Menin naimisiin juutalaisen uskovan kanssa.
Kasvatin lapsemme kunnioittamaan juutalaista perintöä ja Jeesusta.
Todistus on tehnyt vaikutuksen perheeseeni.
Vanhat asenteet voi voittaa, -
olipa kyse juutalaisista Euroopassa, Israelissa tai USA:ssa.
Juutalaisten uskovien täytyy julistautua juutalaisiksi, -
kunnioittaa elämällään Jeesusta ja juutalaista perintöä -
ja jatkaa liittoa Jumalan kanssa Aabrahamin kautta.
Eläminen tavalla, joka kunnioittaa Herraa ja juutalaisia, -
on voimallinen todistus. Se vaatii aikaa.
Suomessa on monia pakanakristittyjä, -
jotka rakastavat juutalaisia.
Arvostan sitä paljon. Olen tuntenut suomalaisia uskovia aina.
Olen 40 vuoden aikana törmännyt suomalaisiin uskoviin aina jossakin.
Pakanakristittyjen rakkaus Israelia ja juutalaisia kohtaan -
on hyvin voimakasta. Se auttaa minua ja todistustani.
Työmme helpottuu, kun voimme kertoa kristityistä, -
jotka rakastavat Israelia ja juutalaisia.
Järjestösi perustaa messiaanisia yhteisöjä.
Pyrittekö luomaan heille yhteisöjä, joita he kaipaavat?
Niitä voisi kuvailla korvaaviksi yhteisöiksi, -
mutta en rohkaise siihen.
Järjestö on perustanut kymmeniä messiaanisia yhteisöjä -
Israeliin, USA:han, Argentiinaan, Englantiin ja muualle.
Yhteisöt eivät korvaa työtä juutalaisyhteisöissä.
Rohkaisemme niitä, jotka tulevat messiaaniseen yhteisöön, -
säilyttämään yhteydet muuhun juutalaiseen yhteisöön.
Kuulumme siis osana kristilliseen seurakuntaan.
Monet käyvät pakanakristittyjen seurakunnissa.
Kuulumme seurakuntaan, messiaaniseen yhteisöön -
ja juutalaiseen yhteisöön.
Uskon, että todistus yhteisöjen sisällä on voimakas.
Järjestönne toimii yli kymmenessä maassa.
Mitkä ovat suurimmat erot eri maiden juutalaisten välillä?
Erot ovat suuret. On kahdenlaisia juutalaisia.
On aškenasijuutalaiset. Sana aškenasi tarkoittaa Saksaa.
On sefardijuutalaiset. "Sefardi" tarkoittaa espanjalaista.
He puhuvat espanjaa tai arabiaa.
Näytämme erilaisilta. Olen puoliksi puolalainen ja venäläinen.
Minulla on vaalea iho.
Sefardit ovat hieman tummempia.
Sefardien ja aškenasien välillä on taistelua.
Jako näkyy Israelissa mm. poliittisesti.
Ne ovat kaksi pääryhmää.
Venäjän juutalaiset ovat pääosin aškenaseja.
Heitä on myös USA:ssa ja muualla.
Aškenasien välillä eroja on yllättävän vähän.
Kuvittelin pitkään, että borssi on juutalainen ruokalaji.
Järkytyin, kun kuulin, että se on venäläinen.
Ruokakulttuurissa ja muussa kulttuurissa on paljon yhteistä.
Juutalaiset omaksuvat ympäröivän yhteiskunnan piirteitä.
Järjestönne työskentelee myös Suomessa.
Mikä on päätarkoitus Suomessa?
Haluamme kertoa Suomen seurakunnalle -
Israelista, juutalaisista ja juutalaisten evankelioinnista.
Teemme työtä myös Latviassa, Liettuassa ja Virossa.
Järjestön johtajana toimii Suomessa Toivo Mäki.
Hän on luonut erinomaisia suhteita -
Latvian ja Liettuan juutalaisyhteisöihin.
Hän tapaa synagogien johtajia. Puhun täällä konferenssissa.
Konferenssiin tulee sieltä ja Pietarista juutalaisia, -
jotka eivät vielä tunne Jeesusta.
Suomi on lähempänä näitä maita kuin minä New Yorkissa.
Siitä syntyy hienoja mahdollisuuksia.
Järjestöä kutsutaan Suomessa myös Via Balticaksi.
Israelissa meidät tunnetaan nimellä Beit Shar Shalom, -
Rauhanruhtinaan talo.
Australiassa järjestön nimi on Celebrate Messiah.
Järjestön kotisivun osoite Suomessa on www.cpm-finland.info
Sieltä saa lisätietoja.
Kirjaa "Jesaja 53 selityksin" on saatavana myös suomen kielellä.
Kirjaa saa järjestömme kautta ja TV7 Kaupasta.
Mitä kristitty voi oppia Jesajalta tai Vanhan testamentin profeetoilta?
Miten he voivat syventää uskoani?
Jes. 53 voi muuttaa kenen tahansa elämän, -
olipa hän juutalainen tai pakana, uskova tai uskosta osaton.
Uskosta osaton saa tietää Vapahtajasta, joka pelastaa.
Uskoville se on mielenkiintoista.
Vanhassa testamentissa ei ole toista jaetta, -
joka yhdistäisi Messiaan kuoleman syntien sovitukseen.
Psalmissa 22 puhutaan ristiinnaulitsemisesta.
Dan. 9:24-26:ssa puhutaan Voidellun tuhoamisesta.
Messiaan kuolemasta puhutaan muutamassa jakeessa.
Sitä ei aina yhdistetä sovitukseen.
Jes. 53 on perustava profetia, -
jonka varassa kaikki kristityt lepäävät. Se on uskon perusta.
Apostoli Paavali, rabbi Saul kommentoi Jes. 53:a -
2. Kor. 5:21:ssä: "Sen, joka ei synnistä tiennyt," -
"hän meidän tähtemme teki synniksi," -
"että me hänessä tulisimme Jumalan vanhurskaudeksi."
Hän sai tuomion, joka olisi kuulunut meidän osaksemme.
Meille annettiin Hänen vanhurskautensa ja hyvyytensä.
Mitch Glaser, kiitos haastattelusta. Opin uutta Jesaja 53:sta.
Opin myös, että juutalaiset tavoittaa parhaiten rakkaudella.
Aivan. Kiitos, Susanna. Shalom! - Kiitos. Shalom! Siunausta!
Suomennos: Marianne Tenetz